Gee voordat jy verwag om te ontvangCurrently selected
gee-voordat-jy-verwag-om-te-ontvang Gee voordat jy verwag om te ontvang
In besigheid is die algemene siening dat daar nie iets soos 'n "gratis middagete" is nie. Dit impliseer dat, indien 'n verbruiker binne jou teikenmark iets gratis van 'n besigheid ontvang, daar altyd 'n verwagte teenprestasie is.
As dit die konvensionele wysheid is, is die vraag hoe 'n besigheid waarde kan gee sonder dat die "hopelik" toekomstige kliënt dit as 'n "omkoop"- aksie om iets aan hom/haar te verkoop, ervaar?
Hieronder volg 'n paar voorbeelde van waardetoevoeging wat, indien dit nie met 'n verkopeoproep opgevolg word nie, 'n positiewe siening van jou besigheid by die verbruiker kan laat.
Illustreer jou kundigheid oor 'n spesifieke oplossing deur aan te toon dat jy die teikenkliënt se behoefte/uitdaging verstaan. Skryf bondige artikels, en/of neem aan radio-/TV-onderhoude deel waar jy as deskundige objektiewe advies oor die probleemstelling en die geskikte oplossing kan gee. Joernaliste en ander media-eienaars is deurlopend op soek na onderwerpe waarmee mense worstel, asook kundiges wat tot die onderwerpe kan spreek. Dink aan "groen" oplossings, die strewe om gesonder leefstyle te volg, gewigsverlies, om geld te spaar in uitdagende ekonomiese omstandighede, om 'n eie besigheid te begin, om as ouer met tienerkinders te oorleef as voorbeelde.
Kliënte verstaan telkemale nie hulle werklike behoefte na behore nie en dan koop hulle dienste en produkte wat oënskynlik 'n oplossing vir hulle behoefte/uitdaging sal bied. In plaas daarvan om net 'n kwotasie op diensversoeke te lewer, waarom nie 'n stap verder gaan om vas te stel wat die mees optimale oplossing sal wees om die kliënt se behoefte aan te spreek nie. Dit mag somtyds beteken dat jou besigheid nie die aangewese oplossing kan bied nie – doen dan 'n verwysing.
Gee gratis monsters van jou produk aan voornemende kliënte. Hulle kan die produk gebruik en self die resultate ervaar, i.p.v. net op jou verkoopsinsette en bestaande kliënte se getuigskrifte te vertrou.
Raak betrokke by sake wat vir jou teikenmark belangrik is. Jou betrokkenheid moet egter opreg wees, anders behoort jy dit glad nie te oorweeg nie.
In baie gevalle het mense vrae en wil hulle graag net met 'n kundige persoon klankbord. Ek dink aan die adviestoonbank by 'n kwekery waar mense telefonies of in persoon kontak kan maak indien hulle advies oor watter chemiese middel hulle benodig om 'n siek plant of struik te behandel, of watter struike in koelte floreer, benodig. Alle besighede is nie noodwendig vir dié soort oplossing geskik nie, maar dit bly 'n oorweging. Dit is nog 'n manier om jou kundigheid ten toon te stel.
Indien jy dit regkry om hierdie waardetoevoeging te vestig, kan dit die volgende voordele vir jou besigheid inhou:
Jou kundigheid boesem respek in by jou teikenmark. Dit skep vervolgens vertroue by jou teikenmark dat jy die regte persoon is om hulle behoefte/uitdagings op te los.
Jou geloofwaardigheid neem toe – mense glo jou advies en leiding.
Jy word deel van jou teikenmark se "oplossing" – hulle sien jou as 'n "vennoot" in hulle lewe.
Dit skep 'n perspektief van toeganklikheid by jou teikenmark.
Reg toegepas, skep dit 'n positiewe verwysingsraamwerk ('positive word of mouth') vir jou besigheid.
Na alle waarskynlikheid was Winston Churchill reg toe hy op 'n keer die volgende woorde gespreek het: "We make a living by what we get; we make a life by what we give."
Kies 'n manier om jou unieke kundigheid GRATIS met jou teikenmark te deel – na alle waarskynlikheid sal jou besigheid die vrugte hiervan in verhoogde verkope pluk.
Om besigheidseienaars in die belangrike taak van besigheidsbeplanning te ondersteun, gee Sanlam jou gratis toegang tot die boek, Your Annual Business Game Plan for Success, wat 'n maklike en eenvoudige raamwerk bied vir die opstel van 'n goed-gestruktureerde wedstrydplan, om die positiewe verandering en groei wat vir besigheidsukses nodig is, te skep.
Gaan na www.sanlamgameplan.co.za om jou gratis kopie af te laai.
Artikel geskryf deur Jannie Rossouw, Hoof: Sanlam Besigheidsmark
Die waagstuk, die neerstort en die herrysing: Hoë dividende op lewenskragtigheid Die waagstuk, die neerstort en die herrysing: Hoë dividende op lewenskragtigheid http://www.sanlam.co.za/businessblog/artikels/Pages/die-waagstuk-die-neerstort-en-die-herrysing-hoe-dividende-op-lewenskragtigheid.aspx http://www.sanlam.co.za/businessblog/PublishingImages/GoodNews_ArticleBlogBanner.jpg, /businessblog/PublishingImages/GoodNews_ArticleBlogBanner.jpg 10/12/2016 9:29:05 AM 0 185316 aspx http://www.sanlam.co.za/businessblog/artikels/Pages/Forms/AllItems.aspx html False aspx 2016-10-11T22:00:00Z Thembi het verlede jaar by Sanlam se Ondernemings- en Verskaffersontwikkelingsprogram aangesluit. Vind uit hoe sy gegroei het van 'n motorwasser tot 'n besigheidsvrou met 'n jaarlikse omset van R6.5 miljoen.
Die afswaai in besigheidswinste en die implikasies daarvan Die afswaai in besigheidswinste en die implikasies daarvan http://www.sanlam.co.za/businessblog/artikels/Pages/die-afswaai-in-besigheidswinste-en-die-implikasies-daarvan.aspx http://www.sanlam.co.za/businessblog/PublishingImages/SanlamBlogThedownturninbusiness.jpg, /businessblog/PublishingImag/businessblog/PublishingImages/SanlamBlogThedownturninbusiness.jpges/SanlamBlog_The%20downturn%20in%20business.jpg 6/24/2016 7:26:27 AM 0 185296 aspx 6271 http://www.sanlam.co.za/businessblog/artikels/Pages/Forms/AllItems.aspx html False aspx 2016-05-11T22:00:00Z Suid-Afrikaanse besighede is onder druk. Die totale netto bedryfsoorskot (NBO) vir alle korporasies (verteen-woordigend van besigheidsverdienste) het verlede jaar met 3.8% gedaal.
Byverdienstes Byverdienstes http://www.sanlam.co.za/businessblog/artikels/Pages/byverdienstes.aspx http://www.sanlam.co.za/businessblog/PublishingImages/Moonlighting_ArticleBlogBanner.jpg, /businessblog/PublishingImages/Moonlighting_ArticleBlogBanner.jpg 6/23/2016 8:42:15 AM 0 185239 aspx 4534 http://www.sanlam.co.za/businessblog/artikels/Pages/Forms/AllItems.aspx html False aspx 2016-06-22T22:00:00Z Die verdien van ekstra geld buite werksure klink dalk na 'n goeie idee. Maar wat as die werkgewer daarteen beswaar het? Hoef die werknemer van ekstra aktiwiteite buite werksure aan die werkgewer verslag te doen? Die antwoord is nie eenvoudig nie.